CELEX: 32018D0409(01)
Language: da
Date: 2018-03-08 00:00:00
Title: Rådets afgørelse af 8. marts 2018 om udnævnelse af Europols administrerende direktør

9.4.2018   
            
            
               DA
            
            
               Den Europæiske Unions Tidende
            
            
               C 122/1
            
         RÅDETS AFGØRELSE
   af 8. marts 2018
   om udnævnelse af Europols administrerende direktør
   (2018/C 122/01)
   RÅDET FOR DEN EUROPÆISKE UNION HAR —
   under henvisning til Europa-Parlamentets og Rådets forordning (EU) 2016/794 af 11. maj 2016 om Den Europæiske Unions Agentur for Retshåndhævelsessamarbejde (Europol) og om erstatning og ophævelse af Rådets afgørelse 2009/371/RIA, 2009/934/RIA, 2009/935/RIA, 2009/936/RIA og 2009/968/RIA (1), særlig artikel 54
   som den myndighed, der har kompetence til at udnævne Europols administrerende direktør og vicedirektører, og
   ud fra følgende betragtninger:
   
               (1)
            
            
               Ansættelsesperioden for den nuværende administrerende direktør for Europol er blevet forlænget frem til den 1. maj 2018 i henhold til artikel 73, stk. 1, i forordning (EU) 2016/794. Det er således nødvendigt at udnævne en ny administrerende direktør for Europol.
            
         
               (2)
            
            
               I Europols bestyrelses afgørelse af 1. maj 2017 fastlægges reglerne for udvælgelse af, forlængelse af ansættelsesperioden for og afskedigelse af Europols administrerende direktør og vicedirektører.
            
         
               (3)
            
            
               Stillingen anses for ledig fra den 30. juli 2017, ni måneder før ophør af ansættelsesperioden for Europols nuværende administrerende direktør, i henhold til artikel 3, stk. 1, litra a), i Europols bestyrelses afgørelse af 1. maj 2017. Et stillingsopslag for stillingen som administrerende direktør for Europol er blevet offentliggjort i Den Europæiske Unions Tidende den 23. maj 2017 (2).
            
         
               (4)
            
            
               I overensstemmelse med artikel 54, stk. 2, i forordning (EU) 2016/794 er en liste over udvalgte kandidater blevet udarbejdet af en udvælgelseskomité (»Udvælgelseskomitéen«), som nedsættes af bestyrelsen. Udvælgelseskomitéen udarbejdede en behørigt begrundet rapport den 19. september 2017.
            
         
               (5)
            
            
               På grundlag af Udvælgelseskomitéens rapport og i henhold til forordning (EU) 2016/794 og bestyrelsens afgørelse af 1. maj 2017 afgav bestyrelsen en begrundet udtalelse den 3. oktober 2017 vedrørende udnævnelsen af Europols administrerende direktør, hvori den foreslog Rådet en slutliste på tre kandidater, der er egnede til stillingen.
            
         
               (6)
            
            
               Den 18. december 2017 udvalgte Rådet Catherine DE BOLLE, som er belgisk statsborger, som den næste administrerende direktør for Europol og orienterede det kompetente udvalg i Europa-Parlamentet om valget af hende med henblik på artikel 54, stk. 2, fjerde afsnit, i forordning (EU) 2016/794.
            
         
               (7)
            
            
               Den 29. januar 2018 mødte den udvalgte kandidat for Europa-Parlamentets Udvalg om Borgernes Rettigheder og Retlige og Indre Anliggender (»LIBE-udvalget«), og den 1. marts 2018 fremkom LIBE-udvalget med sin udtalelse i henhold til artikel 54, stk. 2, fjerde afsnit, i forordning (EU) 2016/794 —
            
         VEDTAGET DENNE AFGØRELSE:
   Artikel 1
   Catherine De Bolle udnævnes herved som administrerende direktør for Europol for perioden fra den 2. maj 2018 til den 1. maj 2022 i lønklasse AD 15.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Bruxelles, den 8. marts 2018.
      
         
            På Rådets vegne
         
         V. RADEV
         
            Formand
         
      
   
   
      (1)  EUT L 135 af 24.5.2016, s. 53.
   
      (2)  EUT C 162 A af 23.5.2017, s. 1.